Franc Avbelj

{{Infokutija osoba
| ime                = Franc Avbelj
| slika              = Franc Avbelj.jpg
| alt_slike          = 
| opis               = Franc Avbelj Lojko
| ime_pri_rođenju    = 
| datum_rođenja      = 
| mjesto_rođenja     = Trnjava, kod Domžala Austrougarska
| datum_smrti        = 
| mjesto_smrti       = Vir, kod Domžala, Slovenija
| nacionalnost       = Slovenac
| druga_imena        = 
| obrazovanje        = vojno lice
| zanimanje          = 
| godine_aktivnosti  = 
| poznat_po          = Narodni heroj Jugoslavije
| značajni_radovi    = 
| nagrade            =
{ style="background:transparent"
  
-
       
-
       
}
}}

**Franc Avbelj — Lojko** (Trnjava, kod Domžala, 27. oktobar 1914 — Domžale, 24. decembar 1991), učesnik Narodnooslobodilačke borbe, društveno-politički radnik SR Slovenije i narodni heroj Jugoslavije.

## Biografija 
Rođen je 27. oktobra 1914. godine u selu Trnjavi, kod Domažala, od oca Antona i majke Lucije Avbelj, rođene Per. Franc je osnovnu školu završio u selu Krasna, a zatim je studirao u Ljubljani za građevinara. Od 1938. do 1939. godine služio je vojsku u Beogradu, a nakon odsluženja vojnog roka vratio se u Sloveniju i radio kao građevinar i postao član Sindikata građevinskih radnika.

## Drugi svjetski rat 
Učesnik Narodnooslobodilačke borbe je od 1941. godine. Najpre je bio angažovan na rasturanju letaka i propagandnog materijala, pisanju parola, sakupljanja oružja i vršenju sabotaža, naročito na telefonskim linijama. Decembra 1941. je pristupio Krimskom partizanskom bataljonu, koji će u januaru 1942. prerasti u Šercerov bataljon. U aprilu 1942. postao je borac-mitraljezac Kočevskog partizanskog bataljona i učestvovao u njegovim akcijama. Član Komunističke partije Jugoslavije (KPJ) je od 1942. godine. Nakon ustaških napada, 1943. godine, Avbelj se sa svojom jedinicom probijao preko Kozjanskog, do Štajerske i Gorenjske, gdje se pridružuje Kamniškom bataljonu, ali ubrzo potom prelazi u Savinjski bataljon, gde je obavljao dužnosti komandira i političkog komesara. U borbama koje je ovaj bataljon vodio, juna 1943. je zauzeto njemačko uporište Letuš. Augusta 1943. sa svojim bataljonom stupa u sastav Šlandrove brigade, gdje postaje komandir Treće čete. Potom je bio komandant bataljona u Četvrtoj slovenskoj udarnoj brigadi "Matija Gubec", komandant Notranjskog odreda, do oktobra 1944. godine, potom kratko, Gubčeve brigade, a od novembra 1944. do januara 1945. komandant Dolenjskog odreda, kada je teško ranjen u glavu. U to vreme delovao je na području Trebelnog, Žužemberka, Trebnjega, te južnoj Štajerskoj.

### Poslijeratni period 
Poslije oslobođenja Jugoslavije, 1946. godine je demobilisan iz Jugoslovenske armije (JA) kao ratni vojni invalid i obavljao je razne društveno-političke funkcije u Kranju i Novom Mestu, a od 1954. do 1957. godine bio je predsjednik Narodnog odbora i predsjednik Opštinskog odbora Saveza udruženja boraca NOR u Domžalama. Bio je upravnik Doma za stara lica u Kamniku, kao i upravnik internata Srednje kožarske škole u Domžalama. Umro je 24. decembra 1991. godine u Domžalama. Nosilac je Partizanske spomenice 1941. i drugih jugoslovenskih odlikovanja, među kojima su — dva Ordena za hrabrost, Orden partizanske zvijezde drugog reda, Orden zasluga za narod drugog reda, Orden bratstva i jedinstva drugog reda. Ordenom narodnog heroja odlikovan je 25. decembra 1952. godine.

## Reference 
## Literatura 
* 

## Vanjski linkovi 
* Avbelj, Franc (1914–1991) Narodni heroj

Kategorija:Rođeni 1914.
Kategorija:Umrli 1991.
Kategorija:Oficiri Jugoslavenske narodne armije
Kategorija:Ratni vojni invalidi iz NOB
Kategorija:Slovenski komunisti
Kategorija:Jugoslavenski komunisti
Kategorija:Jugoslavenski partizani
Kategorija:Slovenski partizani
Kategorija:Politički komesari NOVJ
Kategorija:Slovenija u Narodnooslobodilačkoj borbi
Kategorija:Nosioci Partizanske spomenice 1941.
Kategorija:Nosioci Ordena junaka socijalističkog rada
Kategorija:Društveno-politički radnici SR Slovenije
Kategorija:Nosioci Ordena za hrabrost
Kategorija:Biografije, Domžale
Kategorija:Nosioci Ordena partizanske zvijezde
Kategorija:Nosioci Ordena zasluga za narod